Steinar Schjøtt

She ynseyder, fockle-oayllee, as fockleyder Norlynnagh va Steinar Schjøtt (13 Sauin 1844 – 11 Jerrey Geuree 1920).

Bea phersoonagh
Va Steinar Schjøtt ruggit lesh y taggyrt as y pholitickeyr Ole Hersted Schjøtt (1805-1848) as e ven heshee Anna Jacobine, née Olrog,Opptegnelser fra det gamle Porsgrunn, liorish Inga Friis. Er ny oastey ec lioarlann heayagh Porsgrunn. ayns Porsgrund raad va'n ayr echey soit myr viggar. V'eh enmyssit Stener Johannes Stenersen Schjøtt ayns onnor olloo y jeeaghtys Stener Johannes Stenersen. Ayns 1845 darree yn lught-thie dys Skien. Haink er e vraar shinney Peter Olrog Schjøtt dy ve ny pholitickeyr as ny olloo er y fockle-oaylleeaght. Voish y phoosey shen, she braar-ayns-leigh lesh y screeudeyr Mathilde Schjøtt as naim y leigh-oayllee Sofie Schjøtt v'eh.Aschehoug og Gyldendals Store Norske Leksikon (kicklipaid)

Coorse bea
Ren Steinar Schjøtt claaraghey ec Ollooscoill Christiania (Ollooscoill Oslo jiu) ayns 1862 dirree eh magh myr cand.mag. ayns 1870. Ren eh ymmydey hoght çhengaghyn 'syn acadoilys: y Çhenn Loghlynish, y Danvargish, y Ghermaanish, y Vaarle, y Rangish, y Ladjyn, y Ghreagish, as y Norlynnish. Çheusthie jeh'n Norlynnish, she yn cummey Landsmål va'n reih echey as, myr shen, ren eh Norlynnaghey yn ennym echey voish Stener y Dano-Norlynnish dys Steinar.

Cha row eh pointit dys ynnyd ollooscoill, agh ren eh obbraghey myr ynseyder ard-scoill. She ynseyder v'eh ec Scoill Ladjyn Heltberg (Heltbergs Studentfabrikk) v'eh, v'er n'obbraghey liorish Henrik Heltberg (1806-1873) ayns Christiania (Oslo jiu). Lurg shen, ren eh ynsaghey ayns Levanger as Kristiansand. Voish 1874 derrey 1893 she ynseyder v'eh ayns Fredrikshald, as, lurg shen, ayns Skien.

Hug eh cooney da çhyndaa yn Heimskringla dys y Landsmål, as hoilshee eh magh lioaryn er shennaghys Norlynn as y theihill. Chammah's shen, hoilshee eh magh daa 'ockleyr mooar ayns 1908 as 1914.

Imraaghyn

Ronney:Ruggyryn 'sy vlein 1844
Ronney:Baaseyn 'sy vlein 1920
Ronney:Feallee ass Skien
Ronney:Fockle-oaylleeyn Norlynnagh
Ronney:Screeudeyryn shennaghys Norlynnagh
Ronney:Fockleyreyderyn Norlynnagh
Ronney:Oaylleeyn firryn Norlynnagh
Ronney:Screeudeyryn firryn Norlynnagh